That Darn Cat (film, 1997)
<s>Mačka na zadatku ili Mačka na tajnom zadatku () američka je filmska komična misterija režisera Boba Spiersa i scenarista Scotta Alexandera i Larryja Karaszewskog.</s><s>Glavnu ulogu igra Christina Ricci.</s><s>Djelo predstavlja rimejk filma iz 1965. godine That Darn Cat!, koji je baziran na knjizi Undercover Cat autora Gordona i Mildreda Gordona.</s>

<s>Radnja</s>

<s>Dvojica smotanih kidnapera provale u kuću predsjednika s namjerom da otmu njegovu suprugu i traže otkupninu.</s><s>Stvari ne polaze po planu pošto oni greškom odvedu kućnu pomoćnicu Lizzie.</s>

<s>Patti Randall je ljuta tinejdžerka kojoj je uvijek dosadno i kojoj je dodijao mirni život u mjestu Edgefield 100-tinjak kilometara od Bostona (Massachusetts).</s><s>Ona je željna više avanture i uzbuđenja u svom sumornom gradu.</s><s>Želja joj se počne ispunjavati kada njen kućni ljubimac, mačak DC odšeta u skrovište kidnapera tokom svog redovnog noćnog tumaranja ulicama.</s><s>Lizzie stavi DC-ju sat s riječi „HEll” (engl. za pakao) našaranom na njemu.</s><s>Imala je namjeru da napiše „HELP” (engl. za pomoć), ali morala je da požuri i stavi ga na mačkov vrat jer je čula da telefon otmičara zvoni u blizini.</s>

<s>Patti sljedećeg jutra vidi sat i momentalno zaključi da je sat od Lizzie i da je namjera bila pozivanje pomoći.</s><s>Niko joj ne vjeruje, pa ona izmijeni poruku i promijeni finalno L na satu u P. Odlazi u Boston i saopštava informacije agentu Zekeu Kelsu u sjedištu FBI-ja; on joj povjeruje.</s>

<s>Zekeov nadređeni dopušta njemu i njegovim agentima da prate DC-ja tokom njegovog noćnog ’izlaska’, u nadi da će ih odvesti do Lizzie i kidnapera.</s><s>Operacija ne uspije, pa Zeke biva smaknut sa slučaja.</s><s>Zeke i Patti svejedno nastavljaju da istražuju, ali to ih ne odvede nigdje do u slijepe ulice; čak su uhapšeni.</s><s>Pattijino lažiranje poruke ubrzo se razotkriva.</s>

<s>Patti kažnjavaju roditelji za ono što je napravila.</s><s>Ona je razočarana pa odlučuje da napusti grad.</s><s>Na stanici sreće nekoga ko odlazi iz sličnih razloga lične prirode, te razgovorom odlučuje da posluša intuiciju i ostane u gradu.</s><s>Patti pri povratku sa željezničke stanice vidi kako DC kopa kroz dvorište.</s><s>DC je potom odvodi na drugu lokaciju, a ona ga prati u trku.</s><s>Mačak je zaista odveo do skrovišta otmičara, gdje ona pronalazi Lizzie svezanu i sa ustima zalijepljenima trakom.</s>

<s>Patti poziva Zekea da ga obavijesti kako je pronašla Lizzie.</s><s>Zeke je i dalje uznemiren i ne želi da čuje više išta o slučaju koji ga je već košta.</s><s>Ovo primorava Patti i DC-ja da sami uđu u skrovište otmičara.</s><s>Patti pokuša da spasi Lizzie, ali pada; ona i DC bivaju svezani – otmičari su se pojavili i iznenadili ih.</s>

<s>Zeke je odlučio da ponovo otvori slučaj jer je dobio poziv od Pattijine majke, koja je pitala za informacije o ćerki.</s><s>Zeke istražuje i prati trag koji ga dovede do otmičara.</s><s>Pronalazi Lizzie, Patti i DC-ja zarobljene; Lizzie i Patti su svezani za stolice sa ustima zalijepljenima trakom, dok je DC u posudi za nuždu zarobljen u vreći i sa crnim platnom preko očiju.</s>

<s>Zeke otkriva identitet otmičara: to su bili naizgled bezazleni Ma i Pa.</s><s>Oni su kidnapovali Lizzie jer su prokockali sav svoj novac u Monte Carlu i Rivijeri, plus su umorni od svog dosadnog života sa istom svakodnevnicom.</s><s>Zeke oslobodi Patti i DC-ja, a Ma i Pa pobjegnu sa Lizzie.</s><s>U finalnoj potjeri, Zeke, Patti i DC ganjaju Ma i Pa kako bi spasili Lizzie.</s><s>Tokom potjere, pas Spike pobjegne jer se dotrajala drvena ograda slomila; on potom otrči na sajam mačaka, zbog čega sve mačke istrče napolje.</s><s>DC im se pridruži i sve mačke trče po krovovima prateći otmičare.</s><s>DC i mačke potom skaču na automobil Ma i Pa, zbog čega se ovi slupaju.</s>

<s>Ma i Pa su uhapšeni, Lizzie se vratila predsjedniku i njegovoj supruzi, a Patti i DC su postali heroji.</s><s>Patti se sastaje sa svojim roditeljima.</s><s>Nakon što se sve vratilo u normalu, Dusty i Rollo – dvojica rivalskih mehaničara – ponovo otvaraju svoju, sada zajedničku radnju (koja je prethodno srušena tokom potjere); Melvin i Lu su također zajedno.</s><s>Patti je postala Zekeov partner, a DC je oženio mačku koju je prethodno viđao na prozoru i sada imaju mačiće.</s><s>Zeke i dalje kiše jer je alergičan na mačke, ali svejedno odlazi prema DC-ju i njegovoj porodici.</s>

<s>Uloge</s>

<s>Produkcija
Film je sniman na tri glavne lokacije: Edgefield, South Carolina; Augusta, Georgia i Aiken, South Carolina.</s><s>Animal Makers su stvorili animatroničku verziju mačke.</s><s>Snimano je koristeći 35-mm kameru, i za obojene pokretne i za crno-bijele nepokretne slike.</s><s>Proporcija filma je bila 1,81/1.</s><s>Naslovne scene je producirao Pacific Titles & Optical.</s>

<s>Buena Vista Home Entertainment je distribuirao video u većini regiona, a Abril Vídeo je pokrio Brazil.</s>

<s>Izlazak</s>

<s>Prihodi
Film je ostvario prihode od 6.424.617 $ tokom vikenda otvaranja, a ukupni prihodi na domaćem tržištu bili su 18.301.610 $.</s>

<s>Kritički prijem</s>

<s>Film je dobio generalno negativne recenzije, sa rejtingom 13% (15 recenzija; ocjena: 4,00/10) na Rotten Tomatoesu.</s><s>Stephen Holden iz New York Timesa nije bio impresioniran i rekao je: „Scena otvaranja u That Darn Cat sugeriše da je film možda imao pomalo sarkastičan stav u skladu sa sveznajućim raspoloženjem kasnih 1990-ih ...</s><s>Nažalost, ne prođe mnogo prije nego što ovaj ton da očajni, bezumni frenetizam koji ostavlja Riciijevu opsjednutu svojim zgražanjem.”</s>

<s>Joe Leydon iz Varietyja rekao je: „Nije tolika katastrofa, ali ažurirani rimejk That Darn cat je baš i uveliko nešarmantna tričarija.” James Berardinelli iz Reelviewsa bio je popustljiviji, izjavivši: „[film] je bio malo čudniji od mnogih Diznijevih filmova, mada ta karakteristika ga ne čini primjetno poželjnijim za gledanje.”</s>

<s>U januaru 1998, film se našao u Siskelovoj i Ebertovoj epizodi Worst Films of 1997 (najgori filmovi 1997).</s>

<s>Priznanja
Film je uprkos lošem kritičkom prijemu, dobio dvije nominacije za performans Riccijeve; prva je bila Kids Choice Award za omiljenu filmsku glumicu, a druga Young Artist Award za najbolju glavnu mladu glumicu u igranom filmu.</s>

<s>Izvori</s>

<s>Vanjske veze</s>

<s>Američki filmovi
Filmske komedije
Dječji filmovi
Filmovi na engleskom jeziku</s>

